**Fyrisøgn 21. nov. 2018**

Jógvan hevur fingið / ein fittan hundahvølp. Hann hevur leingi / ynskt sær hund,/ og í gjár kom pápin / til hús við einum hvítum / og svørtum hvølpi, / sum hann hevði / fingið frá einum vinmanni.

Jógvan var sum vera man / glaður fyri hvølpin. / Hann fór eftir eini kurv, / ið hann legði / lítla hvølpin í. / Mamman vildi hava / kurvina í køkinum, / men har stóð / hon ikki leingi, / tí tá ið Jógvan fór / inn í kamarið, / hevði hann kurvina / og hvølpin við sær./ Jógvan liggur í songini / og hyggur eftir hvølpinum.

Hann kennir seg so glaðan./ Hann kínir hvølpinum, / sum liggur og / ringir seg saman í kurvini. / Jógvan er errin av, / at hann nú er hundaeigari. / Besta vinkona hansara, Hanna, / hevur altíð átt djór. / Hon eigur ein stóran hund, / tvær kettur og tvær ryssur. / Henni dámar so væl at ríða./

Jógvan tekur fartelefonina / úr lummanum. / Hann sendir Honnu eini sms-boð,/ har ið hann biður / hana koma til sín, / tí hann hevur / nakað stuttligt at vísa henni./ Jógvan hevur ikki / meira enn sent boðini, / so er svar á hansara telefon.

Jú, hon kemur beinanvegin./ Hanna er skjót. / Jógvan vísir henni hvølpin, / ið hann longu hevur kallað Snar./ Hanna fer yvir til kurvina / og tekur Snar upp. / Sum hann er mjúkur og fittur./ Hon leggur / hann aftur í kurvina / og ger seg til at fara. / Tey gera av / at hittast aftur um kvøldið./